Inspekcija (medicina)

**Inspekcija**, **posmatranje**, **(), ** je postupak u medicini kojim se kod bolesnika traže i utvrđuju objektivni (fizikalni) znaci  bolesti. Inspekcija se zasniva na fizikalnom pregledu – uporednom posmatranju pojedinih delova tela i tela u celini.  Inspekcija (posmatranje) se može vršiti neposrednim vizuelnim pregledom ili posredno uz primenu raznih aparata i pribora (lupa, mikroskop itd).

## Metode inspekcije
**Inspekcija u užem smislu**; obuhvata prikupljanje podataka neposrednim vizuelnim posmatranjem bolesnika bez upotrebe pribora i aparata.

**Inspekcija u širem smislu**; obuhvata prikupljanje podataka, posrednim posmatranjem uz pomoć medicinskih aparata i pribora;
*oftalmoskopija (posmatranje organa vida korišćenjem oftalmoskopa)
*laringoskopija (posmatraanje unutrašnjosti grkljana laringoskopom)
*nazoskopija (posmatranje unutrašnjosti nosa)
*otoskopija (posmatranje unutrašnjosti ušnog kanala i bubne opne oftalmoskopom)
*bronhoskopija (posmatranje sluzokože bronhija uz pomoć bronhoskopa)
*laringoskopija (posmaatranje trbušnih organa laparoskopom)
*cistoskopija (posmatranje unutrašnjosti mokraćne bešike korišćenjem cistoskopa)
*rektoskopija (posmatranje rektoskopom unutrašnjosti završnog creva)
*gastroskopija (posmatranje unutrašnjosti jednaka, želuca i dvanaestopalačnog creva gastroskopom)
*mikroskopija (uz upotrebu mikroskopa ili lupa sa velikim uvećanjem slike)
*radiološka posmatranja (uz upotrebu radioloških aparata-tomografa)
*ehotomografija (posmatranje primenom ultrazvučnih aparata)

## Vrste inspekcije
#### Opšta inspekcija
Ona je početni oblik inspekcije (posmaatranja) i predstavlja vizuelni pregled tela bolesnika u celini.
Ovom inspekcija prikupljaju se podaci o opštem stanju i ponašanju bolesnika, njegovoj pokretljivosti, položaju bolesnika, promenama na koži, psihičkom stanju itd. Dobro obučen lekar već nakon ove inspekcije može da postavi dijagnozu, aku su znaci bolesti vizuelno uočljivi.
#### Lokalna inspekcija
Lokalnno posmatranjem  (inspekcija) određenog dela tela ima za cilj da odkrije znake bolesti na pojedinim delovima tela. (npr.  zglobovima, koži, glavi i njenim organima, organima  trbušne i grudne duplje itd.

Inspekcija (posmatranje) je jedna od najstarijih metoda za utvrđivanje bolesti u medicinskoj praksi, koja od lekara zahteva dobro znanje, i najteža je za učenje u propedevtici.  Inspekcija omogućava, da se u velikom broju slučajeva postavi početna dijagnoza, što može biti od presudnog značaja u hitnim stanjima kod vitalno ugroženih bolesnika, posebno u službama hitne pomoći, (gde vreme za pružanje pomoći igra presudnu ulogu). Inspekcija ipak nije dovoljna za utvrđivanje dijagnoze, i zato je uvek treba nadopuniti i ostalim metodama za utvrđivanja bolesti, pre svega dobro uzetom anamnezom ali i palpacijom, auskultacijom, perkusijom, i ostalim dopunskim ispitivanjima.

## Uslovi
Pre pristupanja posmatranju (inspekciji) i u toku posmatranja ispitivane osobe (bolesnika) potrebno je da budu ispunjeni određeni uslovi;
*Ispitivač mora da zna sve procedure pravilne inspekcije, i da poseduje potrebno iskustvo, što od ispitivača zahteva stalno uvežbavanje i sticanje novih znanja 
*Ispitivana osoba treba da bude pripremljena za inspekciju. Priprema bolesnika obuhtavta; upoznavanje ispitivane osobe sa svim postupcima u toku inspekcije, postavljanje ispitivane osobe u određeni položaj (sedeći ili ležeći), koji mora da bude udoban za tu osobu, ali i za ispitivača i da ispitivana osoba bude bez dela odeće ili potpuno naga zavisno od obima i vreste inspekcije)
*Prostorija u kojoj se obavlja inspekcija, mora da bude dobro osvetljena (najbolje dnevnim svetlom a prema potrebi koristi se i dopunsko osvetljenje), pravilno zagrejana na (22-25°-{C}-)
*Sav dodatni pribor koji se koristi u toku inspekcije mora da bude isprvan i na odgovarajući način pripremljen, prema potrebi i sterilan  (npr. laringoskop, rektoskop,  cistoskop, gastroskop itd).
*U toku inspekcije ispitivač prema ispitivanoj osobi mora postupati pažljivo, kako bi sa njom uspostavio dobar kontakt i kako tu osobu ne bi uplašio i zbunio. 
*Svojim ponašanjem ispitivač ne sme narušiti autoritet ispitivane osobe i ustanove u kojoj radi.
*Medicinsko osoblje treba da pomogne bolesniku u pripremi za inspekciju, posebno kada se radi o teškim bolesnicima, žani ili detetu. Prema potrebi u pripremi ispitivane osobe mogu se angažovati pratioci ili rodbina ispitivane osobe.

## Povezano
*Palpacija (medicina)
*Perkusija
*Auskultacija
*Utvrđivanje bolesti
*Propedevtika
*Dijagnoza (izraz)
*Bolest
## Literatura
#Antić R. *Interna propedevtika,* Institut za stručno usavršavanje i specijalizaciju zdravstvenih radnika, Beograd, 1976. 
#Ristić S. M. *Klinička propedevtika,* Zavod za udžbenike i nastavna sredstva, Beograd, 1990.
#Pešić M. H. Lj. *Interna propedevtika,* Prosveta, Niš 1991.
#Popovac. D, *Bolesti pluća i propedevtika,* Privredni pregled, Beograd 1987.